
1. Összefoglaló

1.1. A tananyag egység célja

A tananyag egység célja bevezetni a résztvevőket az egészséges, reális önismeret fontosságába, a pozitív önértékelés és az eredményes, komfortos emberi élet összefüggéseibe. A tananyag egység folytatja a megkezdett ívet, a személyiség belső építőköveinek (milyen vagyok és milyen szeretnék lenni) megismerésén keresztül jutunk el mások rólunk alkotott véleményének átgondolásáig. 

Cél, hogy a résztvevők az álmaikat, vágyaikat és céljaikat is megfogalmazzák, megbeszéljék egymással és a trénerekkel. 

Cél, hogy megismertessük a résztvevőkkel a motiváció fogalmát és ráébresszük őket személyes ösztönzőikre, illetve a felelősségtelejs munkahelyi élet elemeire.


1.2. Tartalmi sajátosságok, megszerzendő kompetenciák 

A tananyag egységben a résztvevők önmagukat vizsgálják, összegyűjtik, hogy miben jók, mire büszkék, megfogalmazzák azt is, hogy mik a jövőbeli céljaik, vágyaik. Ezután átgondolják, hogy szerintük a többiek hogy látják őket, és személyes jövőjükkel összhangban milyen területeken szeretnének fejlődni, mit szeretnének még megtanulni.

A témakörök feldolgozása nem hagyományos menetben indul. Hirtelen, meglepő módon a rövid bevezetés után következik az imaginációs gyakorlat – ennek értelme a résztvevők érdeklődésének felkeltése, bevonás, szorongások, félelmek eloszlatása, üzenete hogy mindegy hány éves vagyok, milyen az állapotom, az élethelyzetem, álmaim, vágyaim mindig vannak és azok is determinálják a létezésemet és azt, hogy miként gondolok önmagamra, ami befolyásolja az eredményességemet a munkahelyen a privát életemben, és arra is hatással van, hogy mások miként ítélnek meg engem.

A résztvevők öndiagnózisuk (milyen vagyok), személyes vágyaik (milyen szeretnék lenni) megfogalmazásával és rendszerezésével fejlesztik önelemzéssel és önismerettel összefüggő kompetenciáikat. A felelősségteljes munkavégzéssel összefüggő kompetenciáik fejlődnek (mi inspirál, mi motivál, a felelősségvállalás területei a munkahelyen).

1.3. Követelmények a képzés szereplőitől

Tréner: képes legyen a fenti tartalmi célok együttes elérésére vezetni a csoportot, ha kell személyes támogatást adva az öndiagnózis megfogalmazásához. Az imaginációs gyakorlatban a különféle résztvevői viselkedések (pl. siket MMK-s, aki nem hallja a gyakorlatot vagy vak, aki nem tud rajzolni) esetén összehangolni a segítők és a résztvevők munkáját.

Mentor: támogassa a trénert és a résztvevőket, értse meg a módszereket, segítse a résztvevőket az önmagunkról való felelősségteljes gondolkodásban és másoknak szóló visszajelzésben, tartsa a képzésben a résztvevőket. 

Szupervízor: biztosítsa a résztvevők ott létét, támogassa munkájukat, és óvja az esetgazda saját megoldásait, főként ezeket segítsen felszínre hozni. A szupervízort felkeresheti az oktató/tréner és a mentor, ha elakadt, ha segítségre van szüksége ahhoz, hogy tovább léphessen. A szupervízor rámutat, hogy hol van elakadva az oktató/tréner, mentor, hol érintett lelkileg, és ennek feloldásában segít.


Résztvevők: értsék meg az önmagukról való reális és pozitív gondolkodás jelentőségét, a külső és belső motivációkat és a felelősségteljes munkavégzés területeit. 

2. A tananyag egység felépítése és módszerei - programterv

	A téma feldolgozásának tartalmi elemei, menete

	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Tananyag egység bevezető
mi történik a héten? mi a téma, amivel foglalkozunk? – mi jut eszükbe a résztvevőknek a témáról?
	1.
óra
	tréneri ismertető, plenáris beszélgetés
	

	Álmok, vágyak, személyes jövőkép:
Imaginációs gyakorlat - tréner előre megírt szöveget olvas fel halk zeneszó kíséretében, a résztvevők csukott szemmel hallgatják, követik az instrukciókat a felolvasás alapján
(siket résztvevő jeltolmács segítségével követi az instrukciókat; az a résztvevő, aki bármilyen egészségügyi okból nem bírja csukott szemmel végrehajtani, az a felolvasás közben a trénert figyeli)
felolvasás után le kell rajzolniuk, ami megjelent lelki szemei előtt
utána az összes rajzot körbemutatják a tréner, mentor és szupervízor segítségével
	
	plenáris gyakorlat 

	Feladatlap: Rajzolja le azt, amit a gyakorlat során látott, megélt, ami megjelent lelki szemei előtt
CD lejátszó – halk zene
Előre megírt szöveg, amit a tréner felolvas

	Feladatkiadás
	
	
	

	Feldolgozás munkahelyi környezetben: 
TCS-kben megnézik egymás rajzait és mindenki elmondja azt, amit szívesen megoszt a többiekkel
	2.-4.
óra
	TCS megbeszélés
	

	További ajánlott gyakorlat:
Álom zászló – imaginációs gyakorlat során „látottak” megfestése A/3 lapra és ezt hurkapálcára ragasztva lesz saját zászlaja
	
	
	hurkapálca, A/3 lapok, festék, ecsetek

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	ráhangolás
	hangulatkártyák állatokkal

	Önismeret elemei. Személyes változás lehetőségei és korlátai
	
	tréneri összefoglaló
	kivetített előadás vagy flipchart

	Milyen vagyok? – összes eszébe jutó pozitív tulajdonságának felsorolása
	
	egyéni munka
	Feladatlap: Milyen vagyok? Jó tulajdonságaim felsorolása

	Feladatkiadás
	
	
	

	Feldolgozás munkahelyi környezetben: 
Jó tulajdonságok megbeszélése TCS-ban – megbeszélés része, hogy a TCS tagjai hogyan látják az ő jó tulajdonságait
	2.-4.
óra
	
	

	További ajánlott gyakorlat:
MBTI kérdőív felvétele[footnoteRef:1] [1:  http://mbti.tarhely.biz/tesztek
] 

	
	egyéni munka
	MBTI kérdőív (Kirsey-féle változat)

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	ráhangolás
	hangulatkártyák állatokkal

	Milyen vagyok? Min szeretnék változtatni? Mivel nem vagyok elégedett? – saját rossz tulajdonságok felsorolása
	
	egyéni munka
	Feladatlap: Milyen vagyok? Rossz tulajdonságaim felsorolása

	Mennyire vagyok elégedett magammal? – csoportos gyakorlat, kötél mentén 10-es skálán elhelyezkedik mindenki aszerint, hogy milyen mértékben érzi elégedettnek magát önmagával – megbeszéléssel (miért ezt a számot választotta?)
	
	plenáris gyakorlat
	vastag kötél

	Feladatkiadás
	
	
	

	Milyen vagyok mások szemében? – vélemények gyűjtése munkatársaitól – munkahelyi felettes és legalább 2 kolléga
	2.-4.
óra
	egyéni gyűjtés nem TCS-ban
	feladatlap: Milyen vagyok mások szemében? 

	További ajánlott gyakorlat:
MBTI megbeszélése preferencia páronként

	
	megbeszélés plenárisan és TCS-ben – kiértékelés szupervízorok segítségével
	MBTI kiértékelő lapok

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	ráhangolás
	hangulatkártyák állatokkal

	Motivációs gyakorlat: Tárgydobálás – terem egyik végébe a padlóra állított kartondobozba kell beledobálni különböző méretű, formájú és súlyú tárgyakat, egymás után hármat, vállalt távolságról (1-10 m), két körben – végén közös megbeszélés a tapasztaltakról
	
	plenáris munka
	kartondoboz, tárgyak, távolságjelző post-it-ek, flipchart papír a vállalások és eredmények rögzítésére
feladatlap: Egyéni vállalások és eredmények rögzítése

	feladatkiadás
	
	
	

	Feldolgozás munkahelyi környezetben: gyakorlat megbeszélése TCS-ban, egyéni feladatlapok segítségével
	2.
óra
	TCS
	

	Egyéni motivációk összegyűjtése különös tekintettel a munkahelyre
	3-4.
	egyéni munka
	Feladatlap: Mitől dolgozom jól? 

	
	
	
	

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	ráhangolás
	hangulatkártyák állatokkal

	Téma összefoglalása
mi a motiváció? külső-belső, magánélet és munka világa
	
	tréneri ismertető
	előre elkészített flipchart

	Mit tudtam meg magamról a hét alatt? – saját véleményem, mások véleménye, motivációk, milyen céljaim erősödtek meg, amelyeket elérni akarok
	
	TCS megbeszélés
	Feladatlap: Mit tudtam meg magamról a hét alatt?

	Feladatkiadás
	
	
	

	Feldolgozás munkahelyi környezetben
- 'Üzenet a liftből":
Héten tapasztaltak feldolgozása: egyéni visszatekintés, saját aktivitás és tanultak értékelése 
- Héten tapasztaltak feldolgozása: visszacsatolás egymásnak
	2.-4. óra

	TCS-ban
	Feladatlap: Mi volt a legjobb a héten?
Feladatlap: A hét tanulságai

	6. NAP

	Tantermi program
ismétlés, tanultak, gyakoroltak felelevenítése, összefoglalása
VIZSGAFELADAT: Mit tudtam meg magamról? (gyűjtsön össze minél több olyan információt, amelyet magáról megtudott a képzés során, akár társaitól, akár menet közben észlelte magán. Olyan is lehet, ami megerősíti saját magáról alkotott véleményét.  – Egy kör, egy ember, addig folytatjuk, amíg van idő és van még mondanivaló)
	1. óra
	DÖNTÉS ALAPJÁN: utolsó hónapban történik az egyes modulok ismétlése
	

	Feldolgozás munkahelyi környezetben
ismétlés, tanultak, gyakoroltak felelevenítése, összefoglalása
	2.-4. óra

3. Tartalmi elemek 

Az önismeret, önértékelés, önbecsülés jelentősége a személyiségünkben
Ha valaki egy munkahelyre jelentkezik, akkor mások ítéletére bízza magát. A kérdés, amelyet magunknak felteszünk, hogy mások majd megfelelőnek tartanak-e bennünket. Elfogadnak-e munkatársként, alkalmasnak tartanak-e, hogy az elvégezendő feladatokkal megbirkózzunk. Ez mindig bizonytalanságot és kételyeket szül. A bizonytalanság azonban csökkenthető, ha alaposan és rendszeresen szembenézünk önmagunkkal. A szembenézés eszköze a „lelki tükör”, amely, ha jól használjuk, megmutatja, hogy kik vagyunk, és mit érünk.
Az önismeret, mint az emberismeret általában, két összetevőből áll. 
Az egyik összetevő könnyebben ellenőrizhető. Olyan mérhető készségek és ismeretek tartoznak ide, amelyek mennyiségéről és minőségéről nem lehet vitatkozni. Egy magasugró nem csaphatja be magát, hogy képes 2 métert ugrani, ha eredményei rendre 2 méternél alacsonyabb szinteket mutatnak. 
A másik összetevővel kapcsolatban általában bizonytalanabbak vagyunk.
Olyan képességekről van szó, amelyek megléte és értéke mások megítélésétől függ. A szóban forgó megítélés forrása egyes-egyedül a kommunikáció, amelynek alakításában a megítélt személy is részt vesz ugyan, de a kialakuló ítélet nem mindig kedvére való.

A személyes változás lehetőségei és korlátai, a változás, mint tudatos emberi tevékenység

A mai viharosan változó világban az egyetlen változatlan igazság, hogy minden állandóan változik, s valószínű ennek igazságtartalma a közeli jövőben sem változik majd.
Hérakleitosz görög filozófus szerint a világ a gyertya lángjához hasonlatos: megjelenése mindig ugyanaz, de szubsztanciája szakadatlanul változik. Leghíresebb példájában a következőként fogalmaz: 
„Nem léphetsz kétszer ugyanabba a folyóba.”
Még ha a folyó látszólag ugyanaz a folyó is, a víz megállás nélkül hömpölyög, és abban a pillanatban, hogy belelépünk, máris tovaáramlik. 
Ugyanígy a világ állandó áramlásban van. A változás állandó és elkerülhetetlen.
A változás szerves része lett életünknek, kitérni előle lehetetlen, mert nem egyszeri aktusként értelmezendő dologról, hanem dinamikus folyamatról van szó. Egy új működési módról, amelyet át kell és át lehet gondolni, amelyet tudatosan kell tervezni, amelynek létjogosultságát el kell fogadtatni az egész szervezettel, csoporttal.


Minden változás céljaink újragondolását, átalakulást, szerepeink, hatáskörünk, függelmi viszonyaink, döntési és kommunikációs szintjeink áttekintését és kultúraváltást jelenhet részben vagy egészben.
Megváltoztatni valamit annyi, mint egy állapotot olyanná tenni, amilyenbe önmagától nem kerülnénk. Kellünk hozzá.
Változtatásra akkor van szükség, ha önmagunkat alkalmassá akarjuk tenni valamilyen lehetőség kihasználására, vagy valamilyen fenyegetés elhárítására. A környezethez való aktív alkalmazkodás. 

A személyes jövőkép legmélyebb kifejezése annak, amit akarunk. Kívánatos jövő, kívánatos állapot, ideális állapot, az optimizmus megnyilatkozása. Lényünk eszményi oldalát fejezi ki. Ébrenléti állapotban alkotott álom arról, milyen életet szeretnénk magunknak. 
A legfontosabb elemeket tekintve lényegében mindnyájan ugyanazokat a dolgokat akarjuk:
világos, lelkesítő célok
bizalom
tisztelet és elismerés
a közösséghez tartozás érzése
kényelmes, tiszta, rendezett tárgyi környezet
jogok és felelősségek összhangja
életforma, melyre „a meg tudjuk csinálni” pozitív, nyerő beállítottság a jellemző
bátorítás az alkotóerő kibontakoztatására, új megoldások kidolgozására
kiemelten kezelik személyes fejlődésemet
becsületesség és igazságszeretet mint életforma
olyan hely, ahol az emberek azt mondják, amit gondolnak, és azt gondolják, amit mondanak, és azt csinálják, amit mondanak
tárgyszerű, becsületes, jó kommunikáció
mozgásszabadság a munka elvégzésének módjában
a kiválóság példájaként szolgálni más cégek számára
megfelelő díjazás és más természetű jutalmak
lelkesítő, ösztönző munka
a kudarc és a tévedés szabadsága
figyelmes, gondoskodó vezetés
meleg, baráti, segítő légkör
olyan emberek, akik szívesen szolgálnak
megfelelő erőforrások
emberek, akik kezdeményezőek és nyitottak a változásra
fejlődő, élvezetes, néha támogató munkahely


A motiváció
A motiváció szó a latin „movere” (mozogni) szóból származik. Számos meghatározása született, valamennyi fogalmi körülírás a motiváció három meghatározó jellemzőjét emelik ki:
· Egy belső erő, amely bizonyos viselkedési forma kiválasztására ösztönöz egy személyt.
· A magatartást egy cél elérése felé orientálja.
· Rendszerelméleti megközelítést igényel, mert a belső és külső erők együttesen tartanak fenn egy magatartási formát. 



A motiváció folyamata






A motivációt kiváltó források szerint a motiváció kétféle lehet:
Belső motiváció: magából a munkából fakad és az egyén belső világához kapcsolható. Nem függ külső tényezőktől és nincs szüksége külső közvetítőre. Ez a motiváció a munka tartalmával, érdekességével, újdonság jellegével, az új lehetőségekkel stb. áll kapcsolatban, és hosszú távon hat.
Külső motiváció: külső szervezeti tényezők hatására jön létre (pld.: bér, jutalom, juttatások, dicséret különböző formái) külső közvetítő segítségével (pl. vezető). Ez a motiváció csak rövidtávon működik, ezért folyamatosan táplálni kell, hogy tartós legyen.

Az egyéni teljesítmények alapvetően négy dologra vezethetők vissza:
· egyéni tulajdonságok, képességek, tudás és készségek,
· a kialakított munkakör és annak egyéni észlelése, értelmezése,
· az adott helyzet (az erőforrások és információk rendelkezésre állása),
· erőfeszítéseink és motivációink.


Fiziológiai biztonság
A fiziológiai szinten tulajdonképpen az a teendő, hogy bérrel motiválhatóvá váljon a munkavállaló. Ez látszólag egyszerű és a közismert módszerekkel elérhető. Nyilvánvalóan meg kell szüntetni a balesetveszélyt, a súlyos egészségkárosodás lehetőségét. Ugyanakkor ezen a szinten léteznek nem annyira közismert teendők. 
A munka fizikai környezetével az ergonómia foglalkozik, amely már főbb munkatípusonként (fizikai munka, ülőmunka, képernyős munka, stb.) kidogozta és szabványosította az elfogadható munkafeltételeket. Itt megtalálhatók a világítási, zaj, klimatikus, rezgési és egyéb ajánlások. A magyar vállalati kultúrából sok helyen hiányzik ez az elem. Ez a dolgozók aránytalan elfáradásához, teljesítménycsökkenéshez vezet. Gyakori ezen a téren a látszatra törekvés. A modernnek kikiáltott üzemben, irodákban sokszor olyan elegáns megoldásokat (világítás, bútorzat) alkalmaznak, amely a prospektusokon jól mutat, de nincs átgondolva pl. a fényerő, a hőmérséklet, a fénykontraszt. Huzatnak, vagy üvegházhatásnak vannak kitéve a dolgozók. Ide tartoznak a szociális és egészségügyi területek állapotai, az arra való figyelem is. 

Anyagi ösztönzés
A motiválás rendszerének általában a legkidolgozottabb elemei: különböző bérformák, prémium, jutalom, egyéb juttatások, feladatmenedzsment juttatások (projekt, projekt-szerű feladatok), stb.
Megbecsülés, közösségi szint
Minél magasabb motivációs szintre érünk annál inkább kulcsszereplővé válik a vezető, és egyre kevésbé szabványosítottak az ösztönzési technikák, egyre nagyobb szerepet kap az alkotó gondolkodás, a ráérzés. Egy jó közösségben megbecsülten dolgozó ember többnyire hajlamosabb a magasabb erőfeszítésekre, kevésbé kezd taktikázni. A vezetőnek figyelnie kell beosztottait, érzékelni, hogy kinek, milyen aktív szerepe van a közösségi eseményekben, vannak-e kívül rekedt, elmagányosodott munkatársak, hogyan lehet őket közösségi feladatokkal megbízni, ha ez szükséges. Jó vezetői arányérzék szükséges a szélsőségek észleléséhez és a munkához szükséges barátságos, kooperatív, alkotó légkör kialakításához. 

Azonosulás szintje
Az azonosulási motiváció kiváltására nem elegendő a profitra hivatkozni, emellett találni kell további olyan célokat, amivel képes azonosulni, és érte áldozatot hozni a munkavállaló. Az azonosulási motiváció érdekében első feladat megtalálni azt a profiton túli jó célt, amely kiválthatja a beosztottak azonosulását. Itt nagyon fontos a finom realitásérzék (pl. küldetés, mint távoli cél, annak ismertetése, elfogadtatása, megértése). A munkavállalókat összefűző közös érték- és normarendszer, amely megteremti az azonosságtudatot, ugyanakkor megkülönböztet másoktól (közös találkozók, közös véleményformáló események rituális rendszere, stb.). Az azonosulásra alkalmas célok rögzítésére érdemes forgatókönyvet készíteni és hosszú időn keresztül következetesen érvényesíteni. 

Az azonosulás szintje érzékelhető a belső presztízs növekedésével. Az emberek büszkék lesznek szervezetükre, szervezeti egységükre, rang lesz oda tartozni, a célok végrehajtásában közreműködni.

4. Diasor


Amit a trénernek el kell mondania a résztvevőknek

3. dia: Önismeret

Mérhető készségek, ismeretek (objektív)
Képességek (megléte és értéke mások itéletétől függ)
Helyes önismeret: kiegyensúlyozott (önimádat NE! leértékelés SE!) 

4. dia: Milyen vagyok?

5. dia: Személyes változás
“nem léphetsz kétszer ugyanabba a folyóba” 
Minden változás céljaink, szerepeink, viselkedésünk átgondolását igényli 
Másképp kell csinálnunk!! 

6. dia: Személyes jövőkép

Mit akarunk?
Bizalom 
Biztonság 
Elismerés 
Valahová tartozás 
Kényelem 
Szeretet 
Igazságosság….

7. dia: Motiváció

“Movere”: mozogni 
erő, amely viselkedésre, cél elérésre késztet 
Belső és külső motiváció 
Belső: bennünk van (érdeklődés, izgalom, megbecsülés stb.)
Külső: valaki közvetíti felénk (bér, dicséret, jutalom) 

8. dia: Szükséglet rendszer
Fizikai biztonság 
Anyagi ösztönzés 
Megbecsülés 
Azonosulás 
Önmegvalósítás 


5. Tréneri instrukciók 

Gyakorlatok leírása

	Cím
	Álmok, vágyak, személyes jövőkép - imagináció

	Cél
	Személyes célok és jövőkép átgondolása, átélése, a bennünk élő vágyak átérzése és rögzítése

	Sorszám
	Feladat lépései
	Időigény

	1. 
	A csoport kényelmesen helyet foglal.

	1’

	2. 
	A tréner hangszeres zenét kapcsol be és a zenei szerkezetet követve, felolvas egy általa írt szöveget. A szöveg olyan szimbólumokra épít, amelyek megmozgatják a résztvevők belső énjét.
A résztvevők a zenére és a szövegre koncentrálnak, befelé figyelnek, csukott szemmel vagy anélkül.
A „rituálé” alatt az idő alatt megjelenik előttük egy kép a jövőjükről.

	10’

	3. 
	Ezt a képet ami a résztvevők lelki szemei előtt megjelent, a kiosztott papírokra lerajzolják
	10’

	4. 
	Az elkészült rajzokat egyesével a tréner, a szupervízor és a jelenlévő mentorok segítségével körbemutatjuk és mindenki mond róla 2-3 olyan dolgot, mit szeretne kiemelni, de részleteiben nem megy bele a rajz ismertetésébe. látássérült személy a feladat során sgítségre szorul. 

	10’

	5. 
	Tréneri összefoglaló a önismertet, önértékelés és a személyes jövőkép és vágyak átgondolásának funkciójáról. Feladatkiadás a TCS-ben való feldolgozáshoz.

	5’

	Megbeszélés szempontja
nincs.


	Résztvevők
Az ideális 14-16 fős csoport. Nagycsoportban is elvégezhető.


	Időigény
60 perc.


	Alkalmazási terület
Önismeret, személyes jövőképalkotás, stressz-kezelés


	Korlátok, javaslatok
A szöveget, mindig csoportra vagy résztvevőkre szabottan kell finomítani. Az imagináció nem lehet hosszabb 10-12’-nél és nem lehet rövidebb 6-8’-nél
Siket résztvevő jeltolmács segítségével követheti az instrukciókat; az a résztvevő, aki bármilyen egészségügyi okból nem bírja csukott szemmel végrehajtani, az a felolvasás közben a trénert figyeli


	Eszközök
CD, zenelejátszó, papír, ceruza vagy filc, trénernek előre megírt szöveg.


	Gyakorlat variáció: Álom zászló
A gyakorlat menete megegyezik az előzőekben leírt menettel. Eltérés: a résztvevők a személyes álmukról egy olyan zászlót készítenek, festenek, amely aztán vágyaik beteljesülését vezérlik is.
A festésre szánt idő: 30’
A zászlók bemutatása személyenként 8’
A gyakorlat vége, hogy a zászlókat a résztvevők kitűzik a tréning teremben. 

	Az imaginációs gyakorlat ajánlott törzs szövege
Hunyják le szemeiket s néhány másodpercig hallgassák ezt az andalító zenét.
Egy időutazásra invitáljuk Önöket.
Próbáljanak teljesen ellazulni. Olyan testhelyzetet vegyenek fel, amely számukra a legkényelmesebb. Izmaik elernyednek, végtagjaik ellazulnak, átadják magukat a teljes nyugalomnak.
Ne gondoljanak semmire, ami nyomasztja Önöket.
Problémáikat, gondjaikat e néhány pillanatra felejtsék el.
Képzeletük útra kel. Átlépnek a jövőbe, a vágyak birodalmába.
Virágos, zöld mezőn járnak, lepkék szállnak, tücskök ciripelnek, harapni lehet a levegőt.
Egy erdőben vannak. Céltalanul barangolnak, átadják magukat a természet csodáinak.
Nyugodtnak és kiegyensúlyozottnak érzik magukat.
Egy hegyi patak partjára érkeztek. Süt a nap, kellemes idő van.
Belegázolnak a vízbe, majd leheverednek a patak partjára s hosszasan nézik a sebes folyású vizet.
Elmerengnek.
Képzeljék el, hogy a jövőben vannak.
Játszatnak el a gondolattal, hogy milyen lesz az életük 2017-ben. 
Néhány perc alatt bejárják életük színtereit, munkahelyüket, otthonukat, azokat a helyeket, ahol a szabadidejüket töltik. 
Olyan lett minden, amilyenre vágytak. Olyan munkahelyen dolgoznak, s benne olyan tevékenységet végeznek, amelyre mindig vágytak, amelyet megterveztek s amelyet áhítottak maguk számára. Gondolják végig, hol vannak hát, hogy dolgoznak, hogyan élnek.
Vágyaik teljesültek, céljaikat elérték.
Olyan emberekkel dolgoznak együtt, olyan környezetben, amely a legmegfelelőbb az Önök számra, amelyet Önök alakítottak ilyenné.
Gondolják végig, milyen lehet ez?
Engedjék szárnyalni a vágyak vezérelte fantáziát.
Hol vannak, milyen környezetben, kikkel s kikért dolgoznak, hogyan élnek?
Az időutazás a vége felé jár, rögzítsék ezt a képet magukban, hogy a jelenbe visszatérve megmaradjon, s fölidézhető legyen.
Lassan térjenek vissza a jelenbe, nyissák ki szemeiket.


	A TCS-ben való feldolgozás módja - Feladatkiadás
Valamennyi csoporttag bemutatja a saját álom-rajzát, elmondja, hogy mit látott, mit érzett a gyakorlat ideje alatt. 
A személyes álmok bemutatását követően mindenki kérdezhet a másiktól, de nem a kérdések megfogalmazása a cél, hanem a személyes jövőképek és vágyak megismerése.
Kérjük, hogy valamennyi csoporttagra kerüljön sor, valamennyi csoporttag mutassa be a rajzát és beszéljen róla.



FELADAT 2. nap

Milyen vagyok 1.? 
Kérjük, a mellékelt feladatlapba rögzítse mindazokat a dolgokat, amelyeket munkájában és a privát életében jól csinál. Gyűjtse össze azokat a tulajdonságait is, amelyekre büszke. Kérjük, ne fukarkodjon, ne legyen szemérmes, minél többet soroljon föl, de csak olyanokat, amelyekre ténylegesen büszkeséggel gondol.

FELADAT 3. nap

Milyen vagyok 2.? 
Kérjük, a mellékelt feladatlapba rögzítse mindazokat a dolgokat amelyeket érzése, vagy tapasztalata alapján, nem csinál jól, amelyekkel nem elégedett, amelyeken szeretne megváltoztatni. Kérjük, gyűjtse össze azokat a rossz tulajdonságait, amelyeken szeretne változtatni. Kérjük arra is, hogy legyen önmagával reális, amikor a felsorolást készíti.



	Cím
	Mennyire vagyok elégedett magammal?

	Cél
	Személyes önértékelés pozitív és negatív elemeiből kialakult összkép bemutatása

	Sorszám
	Feladat lépései
	Időigény

	1. 
	Megkérjük a csoportot, hogy álljanak fel. A tréner elővesz egy kb. 6-8 méter hosszú jól alakítható kötelet és a földön egyenes vonalban, vagy szabályos patkó alakban elrendezi. Jelzi, hogy a kötél egy 10-es skálát jelöl. Bemutatja, hogy hol van a 0 és hol a 10-es. 

	1’

	2. 
	A tréner megkéri a résztvevőket, hogy a kötél mentén a 10-es skálán helyezkedjen el mindenki aszerint, hogy milyen mértékben érzi magát elégedettnek önmagával – megbeszéléssel (0 egyáltalán nem, 10 teljes mértékben elégedett vagyok) (miért ezt a számot választotta?)

	4’

	3. 
	Miután a csoport elhelyezkedett, a tréner kéri, hogy mindenki maradjon a kötél azon részénél, ahová állt és mindenki indokolja, hogy miért ezt a számot választotta.
	20-30’

	4. 
	Tréneri üzenet a pozitív és a változtatandók egyensúlyáról. Átvezeti a témát abba az irányba, hogy eddig arról beszéltünk, hogy ki miként látja saját magát, ki miként látja saját magán a jelenben és a jövőben. Az önmagunk ismeretében fontos szerepet lát el az, hogy mások miként látnak bennünket.
	5’

	5. 
	Milyen vagyok mások szemében? feladatkiadás

	5’

	Megbeszélés szempontja
Mi az indoka, hogy azt a számot választotta? Ha alulértékelte magát a pozitív dolgokban, megkérdezni, hogy mi az alulértékelés indoka. Ha a negatívot nem érintett, megkérdezni, hogy miben szeretne változni, fejlődni.


	Résztvevők
Az ideális 16-20 fős csoport. Nagycsoportban is elvégezhető.


	Időigény
40 perc.


	Alkalmazási terület
Önismeret fejlesztése


	Korlátok, javaslatok
Fontos, hogy valamennyi résztvevőt szólítsunk meg. Ha valaki túl kritikus önmagával érdemes oldani és visszaidézni a pozitív dolgokat, amelyeket az előző napok során összegyűjtött. Ha valakinél azt érezzük, hogy nehezen lel a fejlesztendő területeire, érdemes erre is rávezetni.


	Eszközök
6-8 m hosszú, legalább fél cm vastag kötél


	Feladatkiadás
Milyen vagyok mások szemében?
Kérjük, hogy visszatérve a munkahelyére gyűjtsön véleményeket munkatársaitól. Kérdezze meg őket, hogy miként látják Önt. Hogyan vélekednek Önről. Kérdezzen meg legalább két kollégáját és kérje ki véleményét a felettesétől is. 





	Cím
	Tárgydobálás
	

	Cél
	· A sikerkeresés és a kudarckeresés motívumainak megélése.
· Témafelvezetés saját élménnyel: a motiváció kérdéskörének bevezetése a gyakorlat segítségével
	

	Sorszám
	Feladat lépései
	Időigény

	1. 
	Felállítunk egy dobozt vagy kosarat a teremben (praktikusan a falnál) a doboztól egyre növekvő távolságra jeleket (post it) teszünk a földre (a jelek egyenlő távolságra vannak egymástól) megszámozva 1-től 10-ig. Az egyes jelek egymástól való távolsága 60 cm-1 m-ig javallt.

	5’

	2. 
	Egyesével jönnek a résztvevők a terembe, amikor valaki belép a tréner elmondja az instrukciót:
„A feladat, hogy a három tárgyat bedobjanal a dobozba úgy, hogy a tárgyak a dobozban maradjanak. Mielőtt dobna vállalni kell egy távolságot 1-től 10-ig és meg kell becsülni hány tárgyat dob bele. Próbadobás nincs. Látássérült személy segítséget igényelhet. 
Amit a résztvevő vállal és becsül, feljegyezzük a flipchart-ra.
	2’/
résztvevő

	3. 
	Dob, majd kimegy és jön a következő. 
Két kört dobnak így a résztvevők, a második kör előtt a tréner mindenkit behív a terembe, így zajlik a második kör. 

	2’/résztvevő
/kör

	4. 
	Aki már dobott, feljegyzi eredményét, érzéseit a „benyomáslapra”.

	Közben

	5. 
	Gyakorlat megbeszélése.

	15’

	Megbeszélés szempontjai
· Miért azt a távolságot vállalta? Miért azt a találatszámot becsülte? 
· Milyen érzései voltak a körök után? Miért?
· Volt-e különbség az egyéni körök és a csoport előtt történt kör esetében, ha igen, mi?

	Résztvevők
Átlagos létszámú csoport.


	Időigény
1 óra


	Alkalmazási terület
motiváció témakörének bevezetése és demonstrálása


	Korlátok, javaslatok
16-20 fős csoportok esetében javasolt két kisebb csoportban lebonyolítani a gyakorlatot. Amennyiben a csoportot szétbontjuk, lehetőség van arra, hogy a gyakorlatot végző egyik csoportot a tréner mellett a szupervízor vagy valamely mentor irányítsa.


	Eszközök
· Doboz vagy kosár
· Post-it
· 3 különböző alakú és súlyú tárgy (labda/szerű)
· Előre megírt eredmény tábla flipcharton


	Feladatkiadás
Kérjük, hogy a kiadott feladatlapra gyűjtse össze azokat az egyéni motivációit, amelyek fontosak az Ön személyes jóérzése szempontjából. Kérjük, külön gyűjtse azokat a dolgokat, amelyeket a munkahelyén elvár, vagy fontosnak tart.

6. Feladatlapok



















































A tananyagot készítette a Konett Team tananyaga alapján
a TÁMOP-5.3.8-11/A1-2012-0001 számú kiemelt projektet megvalósító konzorcium

